b"\n_START_ARTICLE_\nV\xc3\xaddeo educatiu\n_START_SECTION_\nUsos [cal\xc2\xa0citaci\xc3\xb3]\n_START_PARAGRAPH_\nEl v\xc3\xaddeo com recurs did\xc3\xa0ctic pot estar present en diferents moments del proc\xc3\xa9s educatiu com mitj\xc3\xa0 d'observaci\xc3\xb3, d'expressi\xc3\xb3, d'autoaprenentatge i d'ajuda a l'ensenyament o recurs d'aula. Tenint en compte aquests mitjans els seus usos s\xc3\xb3n:\n_START_SECTION_\nMitj\xc3\xa0 d'expressi\xc3\xb3\n_START_PARAGRAPH_\nSorgeix de la necessitat de deixar a banda l'observaci\xc3\xb3 i la passivitat per donar pas a l'acci\xc3\xb3. Tant els docents com els discents s\xc3\xb3n protagonistes actius i esdevenen els creadors de materials audiovisuals.\n_START_SECTION_\nPublicaci\xc3\xb3 i distribuci\xc3\xb3 [cal\xc2\xa0citaci\xc3\xb3]\n_START_PARAGRAPH_\nTot i que existeixen formes de distribuci\xc3\xb3 basades en suports f\xc3\xadsics com poden ser el CD, el DVD o dispositius d'emmagatzemament digital com els llapis USB, la forma m\xc3\xa9s eficient per la distribuci\xc3\xb3 del v\xc3\xaddeo educatiu \xc3\xa9s via plataformes de v\xc3\xaddeo en l\xc3\xadnia._NEWLINE_Aquestes plataformes poden ser de tipologia repositori com ho s\xc3\xb3n els sistemes de  gesti\xc3\xb3 de continguts (CMS) \xc2\xa0basats en v\xc3\xaddeo (Wikimedia, youtube, vimeo\xe2\x80\xa6.) on es publica el video i s'utilitza el seu enlla\xc3\xa7 per compartir-ho o be incorporar-ho per exemple en el disseny did\xc3\xa0ctic d'una proposta formativa (Moodle, Blackboard, ...). Una altra plataforma per a la seva publicaci\xc3\xb3 \xc3\xa9s la utilitzaci\xc3\xb3 d'un sistema per la gesti\xc3\xb3 de l'aprenentatge (LMS) com podrien ser els MOOC (coursera, udacity, ....) o plataformes de v\xc3\xaddeo educatiu espec\xc3\xadfiques que han sorgit de la necessitat de classificar els recursos audiovisuals per \xc3\xa0rees de coneixement, etapes educatives o lleng\xc3\xbces._NEWLINE_Una visi\xc3\xb3 diferent de la modalitat de distribuci\xc3\xb3 del v\xc3\xaddeo educatiu \xc3\xa9s aquella que dins de l'\xc3\xa0mbit de la tecnologia educativa i els nous paradigmes educatius el tracta com a Objecte d'Aprenentatge (OA). Per convertir l'arxiu audiovisual en objecte, ha de respondre a uns aspectes metodol\xc3\xb2gics en la seva constituci\xc3\xb3 incorporant metadades que permetin la seva localitzaci\xc3\xb3. Si el v\xc3\xaddeo es publica amb una llic\xc3\xa8ncia de tipus 4R (reutilitzar, Revisar, Remesclar i Redistribuir) com la que ofereix Creative Commons (BY-NC-SA) i la seva reproducci\xc3\xb3 es pot realitzar amb programari lliure, l'objecte es convertira a m\xc3\xa9s en un Recurs Educatiu Obert (OER)._NEWLINE_Cal no confondre les metadades (Learning Object Metadata)  associades a un Objecte Educatiu  (OA) amb aquelles que estan orientades als cercadors de v\xc3\xaddeo i que responen a la indexaci\xc3\xb3 audiovisual gen\xc3\xa8rica._NEWLINE_Finalment, un altre factor important a tenir present alhora de publicar el v\xc3\xaddeo educatiu i la plataforma per on es distribuir\xc3\xa0 \xc3\xa9s des del punt de vista del terminal on es visualitzar\xc3\xa0. Depenent si el discent visionar\xc3\xa0 el v\xc3\xaddeo en un m\xc3\xb2bil, tauleta, PC o b\xc3\xa9 en un centre multim\xc3\xa8dia a pantalla o projecci\xc3\xb3 en auditori, el v\xc3\xaddeo haur\xc3\xa0 de complir certs requeriments per garantir una resoluci\xc3\xb3, compressi\xc3\xb3  i duraci\xc3\xb3 que garanteixin la qualitat d'experi\xc3\xa8ncia i per tant, l'atenci\xc3\xb3 i transfer\xc3\xa8ncia de coneixent estimada cap al discent."